ฟันหน้ามีสีออกดำๆนิดนึงนี่ใช่ฟันผุไหมคะ
สวัสดีค่ะ ฟันที่มีสีออกดำ อาจเกิดจาก1. ฟันผุ ซึ่งในระยะเริ่มแรก จะเห็นเป็นรูที่ผิวฟัน โดยรูอาจมีสีเทาหรือดำ และสีขาวขุ่นรอบๆ ได้ โดยที่ยังไม่ทำให้เกิดอาการปวดหรือเสียวฟัน หากรูฟันผุลึกเข้าสู่ชั้นเนื้อฟัน ก็จะทำให้เกิดอาการเสียวฟัน โดยเฉพาะเมื่อกินอาหารหวานหรือน้ำเย็น หากผุลึกลงไปถึงโพรงประสาทฟัน ก็จะทำให้เกิดอาการปวดตามมา2. ฟันตาย แต่จะเห็นเป็นสีดำเกือบทั้งซี่ โดยอาจเกิดจากอุบัติเหตุถูกกระแทกรุนแรง ซึ่งไปกระเทือนถึงโพรงประสาทฟัน ทำให้ฟันตายโดยที่ฟันไม่ผุ และหากเส้นเลือดภายในโพรงประสาทฟันแตก จะทำให้เลือดออกภายในและทำให้เห็นฟันมีสีดำคล้ำ3. คราบสีจากอาหาร เครื่องดื่ม หรือการสูบบุหรี่ ซึ่งจะไปเคลือบติดอยู่บนผิวฟันได้หากได้ทำความสะอาดภายในช่องปากให้สะอาดด้วยการแปรงฟัน และใช้ไหมขัดฟันแล้ว ยังคงมีสีดำอยู่ที่ฟัน ก็ควรไปพบทันตแพทย์เพื่อตรวจและรักษาค่ะ